钦定古今图书集成/理学汇编/文学典/第039卷 > 阚骃
## 钦定古今图书集成/理学汇编/文学典/第039卷 > 阚骃

按《魏书》本传：“骃字元阴，炖煌人也。祖倞，有名于西土。
父玖，为一时秀士，官至会稽令。骃博通经传，聪敏过
人，三史群言，经目则诵，时人谓之宿读。注王朗《易传》，
学者藉以通经。撰《十三州志》，行于世。蒙逊甚重之，常
侍左右，访以政治损益。拜秘书考课郎中，给文吏三
十人，典校经籍，刊定诸子三千馀卷，加奉车都尉。牧”
犍待之弥重。拜大行，迁尚书。姑臧平，乐平王丕镇凉
州，引为从事中郎。王薨之后，还京师，家甚贫弊，不免
饥寒。性能多食，一饭至三升乃饱。卒无后。